Nikola Jurišić

Nikola Jurišić (; , * cca. 1490, Senj† 1545, Kőszeg, Kráľovské Uhorsko) bol chorvátsky šľachtic, diplomat a vyslanec kráľa Ferdinanda I. Habsburského v Istanbule ako v hlavnom meste Osmanskej ríše.

 Po rebríčku hodností 
Ako vyslanec kráľa Ferdinanda I. Habsburského a radca v rokoch 1526 až 1527 za Chorvátsko, vyslovil svoj súhlas za vymenovanie samotného Habsburga za chorvátskeho kráľa na sneme v Cetíne. Roku 1527 mu kráľ Ferdinand I. Habsburský pridelil funkciu obrany pevnosti Bihač. V rokoch 1528 až 1530 pôsobil ako kapitán pevnosti Rijeka. Neskôr sa jeho pôsobnosť prejavila aj v diplomacii. Známy bol jeho slovný prejav voči osmanskému sultánovi Sulejmanovi I. o prímerí. Začiatkom leta roku 1532 bol vymenovaný do funkcie kapitána hradu Kőszeg v Uhorsku.

 Kapitán a obranca 

V dňoch 5. až 30. augusta roku 1532 bol postup tureckých vojsk na Viedeň zastavený hrdinskou obranou hradu Kőszeg pod velením kapitána Mikuláša Jurišiča. Dlhé obliehanie znamenalo možnosť sústrediť dostatok habsburských armád, v dôsledku čoho sa osmanskí vojaci obmedzili na drancovanie                           v Štajersku a následne odtiahli smerom na Balkán.

náhľad|Obliehanie Kőszegu roku 1532 na dobovej kresbe. 

 Nové právomoci 
Ferdinand I. udelil Jurišičovi za obranu samotného Kőszegu finančnú odmenu vo výške 8000 zlatých. O čosi neskôr, v rokoch 1537 až 1538 vykonával funkciu kráľovského zástupcu v slavónskom parlamente. V roku 1538 sa samotný Jurišič dočkal hodnosti desiatnika. Od 1537 sa Jurišič spomína taktiež ako kráľovský radca a komorník, pričom ešte v tom istom čase bol vymenovaný za vrchného kapitána Slavónie a Dolného Rakúska. O tri roky neskôr mu pribudla funkcia kapitána Kraňska.

 Referencie 

 Literatúra 
 SEGEŠ, Vladimír et al. (2015). Vojenské dejiny Slovenska a Slovákov. Praha: Ottovo nakladatelství, s.r.o. ISBN 978-80-7451-496-2. 
 DANGL, Vojtech. (2017). Bitky a bojiská v našich dejinách. Bratislava: Perfekt. ISBN 978-80-8046-864-4.

 Pozri aj 
 Osmansko-habsburské vojny
 Habsbursko-osmanské vojny v Uhorsku v rokoch 1526 až 1568 
 Ťaženie Sulejmana I. v roku 1529 
 Obliehanie Kőszegu

 Iné projekty 

 Zdroje 
 JURIŠIĆ, Nikola – Hrvatski biografski leksikon

Kategória:Narodenia v 1490
Kategória:Úmrtia v 1545
Kategória:Chorvátske vojenské osobnosti
Kategória:Uhorské vojenské osobnosti
Kategória:Rakúske vojenské osobnosti
Kategória:Chorvátski šľachtici
Kategória:Uhorskí šľachtici
Kategória:Rakúski šľachtici
Kategória:Chorvátski diplomati
Kategória:Maďarské osobnosti chorvátskeho pôvodu